**OMANIKUJÄRELEVALVE KÄSUNDUSLEPING nr**

*/viimase digiallkirja kuupäev/*

Riigimetsa Majandamise Keskus, edaspidi **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel , teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, väikehanke 1-47/3086 „**Endla metsamaja rekonstrueerimistöödele omanikujärelevalve teenuse tellimine**“ (viitenumber 278213) tulemusena alljärgnevas:

1. **Lepingu objekt**

Käsundisaaja kohustub vastavalt lepingu dokumentidele osutama käsundiandjale omanikujärelevalve teenust **Endla metsamaja rekonstrueerimistöödele.**

1. **Lepingu dokumendid**

2.1. Omanikujärelevalve teenus osutatakse vastavalt lepingule, võlaõigusseadusele, ehitusseadustikule ja majandus- ja taristuministri 02.07.2015 määrusele nr 80 „Omanikujärelevalve tegemise kord”. Kui lepinguga ei ole sätestatud teisiti, juhinduvad pooled võlaõigusseadusest, ehitusseadustikust ja „Omanikujärelevalve tegemise korrast“.

2.2. Omanikujärelevalve tegemisel on aluseks:

2.2.1. käsundiandja ja ehitaja(te) vahel sõlmitud lepingud;

2.2.2. PULEIUM OÜ poolt koostatud „RMK ENDLA METSAMAJA PUITKONSTRUKTSIOONIDE EKSPERTIIS“ ekspertiisist (töö nr RTE 263/23);

2.2.3. Endla metsamaja teostavate tööde mahud;

2.2.4. käsundiandja poolt tasuta käsundisaajale kasutada antud tema valduses olevad dokumendid, mis puudutavad töid lepingu objektil;

2.2.5. käsundisaaja erialase tegevuse vastutuskindlustuse poliis.

2.3. Kui vastuolud ilmnevad võrdse prioriteediga dokumentide vahel, võetakse aluseks kronoloogiliselt viimasena koostatud dokument. Lepingu pool, kes märkab dokumentides sisulisi vastuolusid, on kohustatud sellest viivitamatult informeerima teist poolt.

1. **Tasu**
   1. Käsundisaajale makstava tasu suuruseks on:
      1. kuutasu ………. eurot omanikujärelevalve teenuse tegeliku osutamise iga kalendrikuu eest, millele lisandub käibemaks, ja
      2. ühekordne tasu ……. eurot ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande koostamise eest, millele lisandub käibemaks.
   2. Käsundiandja tasub töö eest alljärgnevalt:
      1. igakuiselt omanikujärelevalve teenuse tegeliku osutamise iga kalendrikuu eest ……………… eurot koos käibemaksuga;
      2. ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande ühekordse tasuna ………………….. eurot koos käibemaksuga.
      3. Käsundiandja tasub käsundisaajale vastavalt käsundisaaja poolt esitatud osutatud teenuse üleandmis-vastuvõtuaktile. Kuutasu eest esitatakse akt igakuiselt nendel kalendrikuudel, millal omanikujärelevalve teenust tegelikult osutati. Juhul kui omanikujärelevalve teenust osutati kalendrikuu jooksul osaliselt, siis jagatakse kuutasu vastava kuu päevade arvuga ning tasu tasutakse tegelikult teenust osutatud päevade eest arvutuse tulemusel saadud päevamäära alusel.
      4. Käsundiandja on kohustatud 5 (viie) tööpäeva jooksul, alates üleandmis-vastuvõtu akti saamisele järgnevast tööpäevast, selle allakirjutatult tagastama või motiveeritult keelduma teostatud töö vastuvõtmisest.
      5. Käsundisaajalt arve saamisel käsundiandja poolt allakirjutatud üleandmis-vastuvõtu aktiga fikseeritud summas kohustub käsundiandja selle tasuma 5 (viie) tööpäeva jooksul arvates arve saamisele järgnevast päevast.
      6. Lepingu ennetähtaegsel ülesütlemisel käsundiandja poolt tasutakse käsundisaajale üleandmis-vastuvõtuakti alusel vastavalt osutatud teenuse mahule selles osas, millele käsundiandjal ei ole pretensioone.
      7. Osutatud teenus võetakse vastu ja lõpparveldus tehakse pärast ehitustööde lõppülevaatuse akti ja ehitise kasutusloa vormistamist, millele on allakirjutanud käsundiandja ja ehitaja esindajad.
      8. Juhul, kui ehitustööd pikenevad omanikujärelevalve teenuse osutajast sõltumata, jätkab käsundisaaja teenuse osutamist ning käsundiandja maksab selle eest tasu samadel alustel.
2. **Lepingu kehtivus ja omanikujärelevalve teenuse tegeliku osutamise aeg**
   1. Ehitusplatsil alustatakse omanikujärelevalvet ehitustööde alustamisega. Teenuse osutamise algusest teatab käsundiandja käsundisaajale täiendavalt, kuid mitte hiljem, kui 3 päeva enne ehitustööde algust.
   2. Käsundisaaja teenuse lõpetamise aeg on 15 päeva pärast ehitustööde vastuvõtmise akti allakirjutamise kuupäeva.
   3. Omanikujärelevalve teenuse tegeliku osutamise aeg on eeldatavalt iga kalendrikuu ajal, millal vastavalt ehituse töövõtulepingule ja selle alusel täpsustatud ajagraafikutele toimuvad ehitustööd.
3. **Poolte vastutus**
   1. Käsundisaaja arve tasumisega viivitamisel maksab käsundiandja viivist 0,15% iga kalendripäeva kohta tasumata summast, kuid mitte rohkem kui 10% lepingu punktis 3.1 nimetatud tasust.
   2. Kui käsundisaaja jätab käesolevast lepingust ja kutsestandardist tulenevalt oma kohustused täitmata või ei täida oma kohustusi hoolsalt ning sellest tulenevalt jäävad õigeaegselt tuvastamata ehituse käigus või ehituse lõpptulemuse vastuvõtmisel ehitaja poolt teostatavates ehitustöödes puudused , hüvitab käsundisaaja käsundiandjale tekitatud kahju;
   3. Viivise tasumine või tekitatud kahju hüvitamine ei vabasta lepingupooli kohustuste täitmisest.
4. **Käsundisaaja kohustused**
   1. Käsundisaaja täidab kõiki kohustusi, mis on omanikujärelevalve tegijale pandud ehitusseadustikuga, „Omanikujärelevalve tegemise korra“ ja teiste valdkonda reguleerivate õigusaktidega.
   2. Käsundisaaja kohustub käsundi teostamisel kasutama riigihanke pakkumuses esitatud erialaspetsialisti või samaväärset eriala spetsialisti, kellel on kutsekvalifikatsioon tasemel vähemalt "Ehitusjuht, tase 6", spetsialiseerumisega "Omanikujärelevalve tegemine", kompetentsiga “Omanikujärelevalve tegemine üldehitusliku ehitamise valdkonnas” või sellega samaväärset või kõrgemat kutsekvalifikatsiooni. Käsundisaaja tagab, et omanikujärelevalve teenust osutab vastava erialase kutsekvalifikatsiooniga isik isiklikult.
   3. Lisaks punktides 6.1 ja 6.2. nimetatule on käsundisaajal kohustus:
      1. osaleda korralistel ehitusnõupidamistel, mis toimuvad tööde teostamise ajal vähemalt 2 (kaks) korda kuus.
      2. protokollida nõupidamiste otsused;
      3. osaleda erakorralistel ehitusnõupidamistel, millest on käsundiandja vähemalt 3 päeva ette teatanud. Ühekordsest väljakutsest teavitab käsundiandja käsundisaajat ette vähemalt 24 tundi. Käsundisaaja on samas valmis tegema kõik selleks, et lahendada probleemid operatiivselt;
      4. kontrollida ja vajadusel nõuda ehitusobjektil dokumenteerimise nõuetest kinnipidamisest.
      5. esitada käsundiandjale kirjalikult oma tähelepanekud Ehitustööde käigus avastatud projektivigadest ja teha ettepanekud nende parandamiseks projekteerija poolt.
      6. esitada ehitajale ja käsundiandjale loendi konstruktsioonidest, sõlmedest ja töödest, mille kohta ehitaja on kohustatud koostama kaetud tööde aktid.
      7. teostada ehitusplatsil omanikujärelevalvet sellise sagedusega, mis tagab:
         1. vajalikud kooskõlastused ehitajaga;
         2. kindlustunde, et ehitaja sooritab igat järgnevat tööetappi projekti ning õigusaktide nõuete kohaselt;
         3. kindlustunde, et kõik kaetavad tööd on üle vaadatud ning positiivse tulemuse korral on kirjalikult vormistatud kaetud tööde akt ning antud luba järgnevate tööde teostamiseks;
         4. ehitaja poolt käsundiandjale üleantavad tööd on üle vaadatud ja käsundisaaja poolt on käsundiandjale antud teave üleantavate tööde kohasuse kohta.
   4. Fikseerida oma viibimised ehitusplatsil ning võimalikud märkused ehitaja poolt täidetavasse päevikusse.
   5. Kooskõlastada ehitustööde üleandmise-vastuvõtmise aktid.
   6. Vajadusel vaatama garantiiperioodi jooksul koos käsundiandjaga üle ehitisel ilmnenud mittevastavused ning osalema enne garantiiaja lõppu toimuval garantiiülevaatusel.
   7. Omada töö tegemisel, olenevalt töö iseloomust, vastava töö tegemiseks nõutavat tegevusluba või registreeringut või majandustegevuse teadet. Välismaine teenuseosutaja peab järgima temale kehtivaid nõudeid.
5. **Käsundiandja kohustused**

**Käsundiandjal on kohustus**

* 1. Anda käsundisaajale üle „Omanikujärelevalve korra“ § 3 lõikes 2 loetletud dokumendid.
  2. Anda käsundisaajale üle ehitusprojekti dokumentide muudatused samaaegselt nende ülendamisega ehitajale, sh ehitajaga kokkulepitud ajagraafiku ning nõudma ehitajalt ehitustööde dokumenteerimist.
  3. Vastutada ehitusplatsi, seal toimuva ehitustöö ja sellega kaasneda võivate kõrvalmõjude eest ümbritsevale keskkonnale, välja arvatud osas, mis on lepinguga üle antud projekteerijale, ehitajale ja käsundisaajale.
  4. Esitada kolmandale osapoolele, s.h ehitajale ja projekteerijale käsundisaaja andmed ja kohustuste loetelu. Vastuolude puhul käsundisaajaga sõlmitud lepingu tingimuste ja ehituslepingu ning projekteerimislepingu tingimuste vahel vastutab tagajärgede eest käsundiandja.
  5. Hüvitada käsundisaajale kulud, mida viimane on kandnud või kannab seoses nimetatud töödega, juhul, kui mingil põhjusel peatatakse kokkulepitud tööde teostamine.

1. **Lepingu ülesütlemine**
   1. Käsundisaajal on õigus leping ennetähtaegselt üles öelda, kui:
      1. käsundiandja rikub olulisel määral lepinguga võetud kohustusi;
      2. käsundiandja lõpetab oma tegevuse või osutub maksujõuetuks.
   2. Käsundiandjal on õigus leping ennetähtaegselt üles öelda, kui:
      1. ilmnevad asjaolud, mis muudavad ehitustöö jätkamise võimatuks;
      2. käsundiandja lõpetab oma tegevuse;
      3. käsundisaaja lõpetab oma tegevuse, kuulutatakse pankrotisolevaks või on tõestatud, et ta ei tegutse lepingu täitmisel sõltumatult ja erapooletult käsundiandja huve ja eesmärke esindades;
      4. vaatamata käsundiandja kirjalikule meeldetuletusele ei suuda käsundisaaja täita temale lepinguga pandud kohustusi.
      5. käsundisaaja rikub olulisel määral lepingut, mh ei taga käsundi täitmist isiklikult vastava erialase pädevusega spetsialisti poolt vastavalt lepingu ja riigihankedokumentide nõuetele.
2. **Poolte volitatud esindajad**
   1. Lepingu täitmise ajaks määravad käsundiandja ja käsundisaaja ehitusplatsile oma täievolilise esindaja, kes on kompetentne lepingus kirjeldatud tööde osas ja kellega teine pool või tema volitatud esindaja saab lahendada kõik probleemid seoses lepingu täitmisega.
   2. Käsundiandja volitatud esindaja: nimi ………….., tel.  …………., e-post ………………
   3. Käsundisaaja volitatud esindaja: ……………………………………………….
3. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Aadressi muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt al­lakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus kostja asukohajärgses kohtus.

**Poolte andmed ja allkirjad:**

|  |  |  |
| --- | --- | --- |
| **Käsundiandja** |  | **Käsundisaaja** |
| Riigimetsa Majandamise Keskus |  |  |
| Registrikood 70004459 |  |  |
| Mõisa/3, Sagadi küla, Haljala vald |  |  |
| 45403 Lääne-Viru maakond |  | Tel |
| Tel |  | Konto |
|  |  |  |